Busi Mhlongo

Busi Mhlongo (28 Oktoba, 1947 – 15 Juni, 2010 ), jina la kuzaliwa  Victoria Busisiwe Mhlongo , alikuwa mwimbaji na mtunzi mahiri kutoka Inanda huko Natal, nchini Afrika Kusini.  

 Wasifu 
Akitumia mitindo mbalimbali ya Afrika Kusini kama vile Mbaqanga, Maskanda, Marabi na Kizulu, ambapo aliunganisha na vipengele vya kisasa kutoka mitindo mbalimbali kama jazz, funk, rock, gospel, rap, opera, reggae na muziki wa Afrika Magharibi. 

Mnamo miaka ya 1960, alipitisha jina lake la kisanii la Vickie, Baadae  alijulikana na Busi Mhlongo. Alianzisha sangoma, ambayo alisaidia katika katika muziki wake.  

Miaka ya 1970, Mhlongo alihamia London, baadae akarekodi na wasanii wengine wa Afrika Kusini waliokuwa wakiishi uhamishoni, kama vile Dudu Pukwana na Julian Bahula . Kufikia miaka ya 1980, alianza kutumbuiza kimataifa, aliigiza na wasanii wengine mashuhuri kama vile Salif Keita .

Kufikia miaka ya 1990, alianza kutoa kazi zake binafsi, na albamu yake ya kwanza ya Barbentu, ilitolewa mwaka 1993. Mwaka mmoja baadae, alijiunga na ziara ya nyumbani ya Hugh Masekela.

Mnamo 1995, Mhlongo alijiunga na Hugh Masekela katika tamasha la Afrika '95 huko London. Mnamo 1998, alitoa albamu yake ya pili ya Urban Zulu, ambayo ilivuma sana katika masoko mbalimbali duniani na inasemekana alitumia miezi kadhaa katika chati za Billboard World Music.  Aliendelea kutoa albamu kadhaa zaidi kama Freedom (2003), na ya mwisho Amakholwa kabla ya kifo chake kutokana na saratani ya matiti mnamo Juni 2010. 

 Maisha binafsi 
Mhlongo alilelewa katika familia iliyopenda muziki katika kijiji cha Ohlange. Aliolewa na mpiga ngoma Early Mabuza, na baadae wakapata binti.  Kutokana na uhamisho wa Mhlongo, hakuweza kumlea binti yake wala kuhudhuria mazishi ya mumewe ambaye chanzo cha kifo chake ilikua mauaji.

 Tuzo na uteuzi 
Mhlongo aliteuliwa kuwania tuzo ya Grammy na akashinda tuzo tatu za Muziki za Afrika Kusini .

 Marejeo 

Jamii:Arusha Editathon Muziki
Jamii:Wanamuziki wa Afrika Kusini
Jamii:Waliofariki 2010
Jamii:Waliozaliwa 1947
Jamii:1lib1ref 2023